Държавен вестник, бр. 92, 2022 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  92
6.4. Енергийни потоци
Трябва да се идентифицират енергийните потоци, които трябва да се отчетат при изчислението 
на баланса на енергийните характеристики.
6.5. Дял на възобновяемата енергия
Коефициентът на възобновяемата енергия RER се получава по формула (17):
,	
(17)
където:
EPtot е общата първична енергия, изчислена по формула (2) при използване на факторите за 
пре­образуване на общата първична енергия fPtot;del;cr,i и fPtot;exp;cr,i, при отчитане на периметрите. В 
стандарта таблица A.24 дава шаблон за определяне на периметрите за RER, като информативните 
стойности по подразбиране са дадени в таблица B.24 в същия стандарт;
EPren;RER е възобновяемата първична енергия, изчислена по формула (2), при отчитане на пери­
метрите. Tаблица A.24 дава шаблон за определяне на периметрите за RER, като информативните 
стойности по подразбиране са дадени в таблица B.24.
RER зависи от избрания периметър. За да могат да се сравняват различните изчислени стойнос­
ти на RER, избраният периметър трябва да бъде указан чрез индекс (например RERonst, RERnrby, 
RERdist).
Процедурите за енергията от възобновяем енергиен източник, свързани с различни технологии 
(топлинни слънчеви системи, термопомпи и т.н.), са дадени в EPB стандартите за съответните 
подсистеми.
7. Показатели на енергийните характеристики за техническите системи на сградата
За осигуряване на прозрачност и оптимизиране на потребната енергия за техническите системи 
на сградата могат да бъдат зададени частични показатели на енергийните характеристики за тех­
ническите системи на сградата.
За оптимизиране на потребната енергия за техническите системи на сградата могат да бъдат 
определени изисквания към енергийните характеристики.
Показателите на енергийните характеристики трябва да покриват като минимум следните услу­
ги, ако те са част от комбинацията от енергийни услуги:
– системи за отопление;
– системи за битова топла вода;
– системи за климатизация на въздуха;
– системи за охлаждане;
– системи за вентилация;
– системи за осветление;
– системи за сградна автоматизация и контрол;
– или комбинация от тези системи.
За всяка от тези системи (например система за отопление) или подсистеми (например генери­
ране на топлина, разпределение на топлина) показателите за характеристиките на системите се 
изчисляват в стандартите за съответната система или подсистема в EPB модули M3 до M10.
8. Методи за изчисление на показателите на енергийните характеристики за всяка част на 
сграда и/или услуга
Съществуват два метода на процедурата за подробно изчисление на показателите на енергий­
ните характеристики за всяка част от сграда и/или услуга. Двата метода са напълно еквивалент­
ни, но изискват различни изчислителни ресурси и само единият може да се използва за измерени 
енергийни характеристики.
Конвенционалният метод за отчитане започва с нуждите, продължава с изчисленията на енер­
гията и стига до претеглената енергия. За всяка част от услуга или част от сградата, която трябва 
да се оценява индивидуално, се правят отделни изчисления. Този метод може да се използва само 
за изчислените енергийни характеристики, но не и за измерените енергийни характеристики.
Методът за обратно изчисление започва с претеглената енергия и изчислението и след това 
преминава към нуждите. Той се прилага след завършване на изчислението на общите енергийни 
характеристики. След това се изчислява каква част от тези общи енергийни характеристики може 
да бъде разпределена към дадена част от сградата и/или услуга. Този метод може да се използва за 
измерените енергийни характеристики.
И двата метода се прилагат съгласно приложение E на БДС EN ISO 52000-1.